Cuneiform Tablet TC 3 93
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-i-dí-ma a-na a-šùr-na-da qí-bi₄-ma ta-li-kam-ma a-dí 5-ší-šu ù šé-ší-šu tù-pá-šé-er ù kà-ki ša a-šùr ù a-šu-ri-tim im-ḫu-ṣú-kà-ma ù tù-pá-šé-er um-ma a-ta-ma i-na ṣé-ri-šu le-mu-ru ša a-wa-at ì-lí a-na ša ta-ni-iš-tim i-ša-ku-nu a-dí-ni lá tù-ṣí ṣú-ḫu-ur-kà a-na ú-ri-im kà-šu-ud tù-lá-kà i-a-tí ta-áš-ḫu-ut-ma ú i-na ri-im ṣú-ùḫ-ri-ma a-zu-áb a-šùr ù a-šu-ri-tum uš-ta-na-ú-du-kà um-ma šu-nu-ma lá-am-na-tim i-na li-bi₄-šu e-ta-wu li-bu-šu lá iš-ru-ni-ku-um qá-sú na-ba-al-ku-ta-at kà-lá a-wa-tim ša ì-lí e-ta-wu-ni-ku-um a-wa-tim ša be-tí-ni a-dí a-sú-ri-ma ta-am-tí-ší um-ma DINGIR-lu-ma a-wa-tí-ni ú-lá im-tù-a a-pu-tum a-wa-at ì-lí ú-ṣú-ur šu-ma lá ta-ṣú-ur ta-ḫa-li-iq i-na pá-ni-tim lu-mu-un li-bi₄-a ma-ad ù li-ba-kà i-de₈ um-ma a-na-ku-ma ù-um-šu-ma ṣa-ḫe-er ù a-wa-at ì-lí iš-té-me li-ba-kà lá ú-la-mì-in